L’Ajuntament de Burjassot publica les bases per a accedir a una de les 29 beques de formació del programa La Dipu te Beca
2025-07-24

L’Ajuntament de Burjassot ha fet públiques, en el Portal de Transparència les bases per a poder accedir a una de les 29 beques de formació de la Diputació de València, dins del programa La Dipu te Beca 2017

Les bases ja s’han publicat en el BOP (6-06-201) i, per tant, el termini de sol·licitud de les bases queda establit entre el 7 de juny i el 14 de juny, inclusivament. Aquestes sol·licituds, amb la documentació necessària a aportar assenyalada en les bases de la convocatòria, hauran de presentar-se en el Registre d’Entrada de l’Ajuntament.

La convocatòria d’enguany, tal com es desprèn en les bases, oferta, en estudis universitaris, una beca, respectivament, per als graus d’Informació i Documentació, Educació Social, Sistemes Microinformàtics i Xarxes, Enginyeria de l’Edificació, Mestre/a d’Educació Especial i Sociologia. En aquest últim cas, la beca és només per al mes de juliol. Així mateix, hi haurà tres beques per al grau de Treball Social i dos per al grau en Dret, sent una d’elles només per al mes de juliol.

En el cas de cicles formatius de formació professional, s’ofereix una beca per a Tècnic Superior de So per a Audiovisuals i Espectacles, només per al mes de juliol, dos per a Tècnic Mitjà en Gestió Administrativa, quatre, de les quals una és només per al mes de juliol, per a Tècnic Superior en Administració i Finances, deu, de les quals cinc només són per al mes de juliol, de Tècnic Superior en Animació Sociocultural infantil i juvenil i, finalment, vuit, de les quals cinc són només per a agost, de Tècnic Mitjà en Jardineria.

La concessió del nombre de beques en cadascuna de les àrees queda supeditada al perfil dels sol·licitants de la convocatòria. D’igual manera, les persones la titulació de les quals no coincidisca amb les assenyalades en les bases, seran excloses del procés de selecció

Les bases poden consultar-se ACÍ.